EkBass/fiwiki-20250220-pages-articles huggingface dataset:
Camargo

Camargo voi tarkoittaa seuraavia: == Paikkoja == * Camargo, kaupunki Cantabriassa Espanjassa * Camargo, kaupunki Boliviassa * Camargo, kaupunki Brasiliassa * Camargo, kaupunki Meksikossa == Henkilöitä == * Alberto Lleras Camargo (1906–1990), Kolumbian presidentti 1958–1962 * Alex Camargo, brasilialainen laulaja ja basisti, Krisiun-yhtyeen jäsen * Antonio Ignacio Camargo (1895–1961), venezuelalainen katolinen piispa * Christian Camargo (s. 1971), yhdysvaltalainen näyttelijä * Hebe Camargo (1929–2012), brasilialainen juontaja, laulaja ja näyttelijä * Joel Camargo (1946–2014), brasilialainen jalkapalloilija * Marie Camargo (1710–1770), ranskalainen balettitanssija * Maurício Grotto de Camargo (s. 1957), brasilialainen katolinen arkkipiispa * Wanessa Camargo (s. 1982), brasilialainen poplaulaja Luokka:Luettelot henkilöistä sukunimen mukaan
Kalle Himanen

Kalle Himanen (10. tammikuuta 1904 Puumala – 31. lokakuuta 1957 Kiuruvesi) oli suomalainen lähetyssaarnaaja, kirkkoherra ja kirjailija. Himasen vanhemmat olivat tilallinen Otto Wilhelm Himanen ja Anna-Leena Kiljunen (ent. Leinonen). Hän suoritti lähetyssaarnaajatutkinnon Suomen Lähetysseuran lähetyskoulussa 1933 ja teologian erotutkinnon Helsingin yliopistossa 1953. Himanen toimi 1930-luvulla Herättäjä-Yhdistyksen lähetyssaarnaajana Ambomaalla ja hän laati noin vuonna 1940 Ombalantun kuningaskunnan historiaa kuvanneen käsikirjoituksen Shigwedha Alwendon antamien tietojen perusteella. Himanen muutti 1951 perheineen Kiuruvedelle ja osallistui muun muassa vuonna 1955 Kiuruvedellä pidetyille herättäjäjuhlille. Himanen oli naimisissa vuodesta 1936 filosofian maisteri Fanny Sofia Nordströmin kanssa. == Teoksia == * Ehistori lj'Ombalantu : käsikirjoitus. noin 1940 * Haikkali, Afrikan poika. Herättäjä-yhdistys, Lapua 1955 == Lähteet == * * Pohjoissavolaisen kaunokirjallisuuden bibliografia * The People's Republic of Ombalantu * Kiuruveden Herättäjäjuhlat 2010-sivusto : Juhlat 1955 - kaipaamme uutta elämää Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Vuonna 1904 syntyneet Luokka:Vuonna 1957 kuolleet Luokka:Suomen Lähetysseuran lähetystyöntekijät
Mariana Klaveno

Mariana Klaveno (s. 25. lokakuuta 1979 Endicott, Washington, Yhdysvallat) on yhdysvaltalainen näyttelijä. ==Ura== Mariana Klaveno opiskeli näyttelemistä Washingtonin yliopistossa Seattlessa.HBO - True Blood - Mariana Klaveno Hän sai ensimmäisen elokuvaroolinsa elokuvasta Game Box 1.0 vuonna 2004. Hänellä oli pääosa televisioelokuvassa Lastenvahti vuonna 2007.Futon Critic - While Children Sleep Klaveno on näytellyt vampyyri Lorenaa televisiosarjassa True Blood. Hän on vieraillut useissa muissa televisiosarjoissa kuten Alias ja Teho-osasto. ==Yksityiselämä== Klaveno kasvoi maalla Washingtonin osavaltiossa. Hän asuu nykyään Los Angelesissa. Hän meni kihloihin lakiopiskelija Luis Patinon kanssa vuonna 2010.EOnline - Another True Blood Engagement ==Filmografia== ===Elokuvat=== Vuosi Elokuva Rooli Muuta 2004 Game Box 1.0 Michelle 2006 Though None Go With Me Carrie tv-elokuva 2006 Lifestyle Trixie lyhytelokuva 2007 First Period Mrs. Hendricks lyhytelokuva 2007 Lastenvahti Abby Reed tv-elokuva 2007 Final Approach FBI-agentti Harris tv- elokuva 2008 SideWalk Situations (Rose Meets Flora) Rose lyhytelokuva 2011 The Carrier Amanda lyhytelokuva 2011 No God, No Master Louise Berger 2012 Innocent tv-elokuva 2012 Eden Adrina ===Televisiosarjat=== Vuosi Televisiosarja Rooli Muuta 2004 Good Girls Don't Mercedes 1 jakso 2005 Alias nuori nainen 1 jakso 2006 Laws of Chance Allison Meytner 1 jakso 2006 In Justice Carolyn Hunter 1 jakso 2006 Standoff Kari Nichols 1 jakso 2007 K-Ville Kelly Vert 1 jakso 2008 Teho-osasto Rebecca 1 jakso 2008–2010 True Blood Lorena Krasiki 12 jaksoa 2011 Havaiji 5-0 Julie Adelmann 1 jakso 2011 Criminal Minds: Suspect Behavior Veronica Day 1 jakso 2011 Dexter Clarissa Morris 2 jaksoa ==Lähteet== ==Aiheesta muualla== * * Mariana Klaveno TV.com-sivustolla * HBO - True Blood Cast - Mariana Klaveno Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1979 syntyneet Luokka:Elävät henkilöt
Caravan

Caravan (suom. karavaani) voi tarkoittaa seuraavia asioita: *Caravan, brittiläinen jazz/rock-yhtye *Caravan, thaimaalainen folkyhtye *”Caravan”, jazzkappale vuodelta 1936. * Rockyhtye Rushin kappale *Caravan (lehti), vuodesta 1966.
Igor Koroljov

Igor Borisovitš Koroljov (; 6. syyskuuta 1970 – 7. syyskuuta 2011) oli venäläinen jääkiekkoilija ja valmentaja. Hän pelasi keskushyökkääjänä pitkän uran NHL-sarjassa ja Venäjällä. Koroljov kuoli lento-onnettomuudessa, jossa sai surmansa miltei koko KHL-joukkue Lokomotiv Jaroslavl, jonka apulaisvalmentajana Koroljov toimi. ==Ura== Koroljov aloitti uransa Moskovan Dynamossa. Neljän pääsarjatasolla pelatun kauden jälkeen St. Louis Blues varasi hänet ensimmäisellä varausvuorollaan vuoden 1992 varaustilaisuudessa. Koroljov aloitti vielä kauden 1992–1993 Dynamossa, mutta lähti jo viiden ottelun jälkeen Pohjois-Amerikkaan. Tulokaskaudellaan St. Louisissa Koroljov pelasi 74 ottelua, joissa teki yhteensä 27 pistettä. Hänen tuloksensa eivät parantuneet kaudelle, ja joukkueeseen hankitut keskushyökkääjät Petr Nedvěd ja Peter Šťastný veivät peliaikaa häneltä. St. Louis ei suojannut Koroljovia kauden Waiver Draftissa, jossa Winnipeg Jets nappasi hänet joukkueeseensa. Kausi 1994–1995 pelattiin tynkänä työsulun vuoksi. Työsulun ajaksi Koroljov palasi Dynamoon. Winnipegissä Koroljov sijoitettiin samaan ketjuun Dynamosta tutun joukkuekaverin Aleksei Žamnovin kanssa, ja Koroljovin pistesuoritukset paranivat. Kaudella Koroljov teki uransa piste-ennätyksen 22 maalilla ja yhteensä 51 pisteellä. Kauden jälkeen Winnipegin organisaatio siirtyi Arizonaan ja uusi joukkue Phoenix Coyotes kauppasi Žamnovin pois. Kausi oli Koroljovin osalta huono, ja hänen sopimuksensa ostettiin ulos kesken kauden. Toronto Maple Leafsin toimitusjohtaja Mike Smith, entinen Winnipegin toimitusjohtaja, tarjosi Koroljoville sopimusta kaudeksi . Sopimusta seurasi yhteensä neljä Torontossa pelattua kautta. Kauden jälkeen Toronto myi Koroljovin Chicago Blackhawksiin tulevan varaustilaisuuden varausvuoroa vastaan. Chicagossa Koroljov pelasi jälleen Žamnovin joukkuetoverina. Koroljovin otteet eivät kuitenkaan vastanneet valmennuksen toiveita ja kausilla ja Koroljov vietti osan aikaa AHL-liigan farmijoukkueessa Norfolk Admiralsissa. Työsulkukaudeksi 2004–2005 Koroljov siirtyi Venäjälle Lokomotiv Jaroslavliin. Chicago ei uusinut työsulun jälkeen päättynyttä Koroljovin sopimusta, joten hän jäi Venäjälle. Kolme seuraavaa kautta Koroljov pelasi Metallurg Magnitogorskissa. Kauden 2008–2009 hän vietti HK Atlantissa ja 2009–2010 uudestaan Jaroslavlissa. Kesällä 2010 Koroljov ilmoitti lopettavansa pelaajauransa. ==Lähteet== ==Aiheesta muualla== * * * Luokka:Venäläiset jääkiekkoilijat Luokka:Venäläiset jääkiekkovalmentajat Luokka:St. Louis Bluesin varaamat pelaajat Luokka:Lento-onnettomuudessa kuolleet Luokka:Vuonna 1970 syntyneet Luokka:Vuonna 2011 kuolleet
Kansallinen etätyöpäivä

Kansallista etätyöpäivää vietettiin ensimmäisen kerran Suomessa 16. syyskuuta 2011.http://www.etatyopaiva.fi/fi/etusivu . Sen tarkoituksena on muistuttaa, että miljoonalle suomalaiselle etätyö sopisi ja että se säästää luontoa liikenteen rasituksilta.http://www.akava.fi/ajankohtaista/tapahtumat/kansallinen_etatyopaiva.294.html Etätyö on myös keino lisätä työhyvinvointia lisäämällä työelämään joustavuutta. Kansallista etätyönpäivää vietetään eurooppalaisen liikkujan viikon (European mobility week) ensimmäisenä päivänä. Viikon viimeinen päivä on autoton päivä. http://www.liikkujanviikko.fi/ ==Katso myös== *Nelipäiväinen työviikko ==Lähteet== Luokka:Syyskuu Luokka:Suomen tapahtumat
Liikkujan viikko

Euroopan Liikkujan viikko on vuosittain 16.–22. syyskuuta järjestettävä kampanjaviikko, joka kannustaa tarkistamaan kulkutapavalintoja ja omia liikkumistottumuksia terveyttä edistävään ja ympäristöä säästävään suuntaan. Suomessa kampanjaa koordinoi Motiva. Vuonna 2014 kampanjan suojelijana toimi Paleface alias Karri Miettinen. Liikkujan viikolle voi virallisesti osallistua kunta tai kaupunki. Toimintaan, ideointiin ja toteutukseen voivat tulla mukaan myös järjestöt, yritykset, yhteisöt, kotitaloudet ja kuntalaiset. Viikon aikana järjestetään erilaisia tempauksia ja tilaisuuksia kunnissa, kaupungeissa, kouluissa, päiväkodeissa ja yrityksissä ympäri Suomea. Tapahtumat kootaan Liikkujan viikon tapahtumakalenteriin.http://www.liikkujanviikko.fi/tapahtumat/ Liikkujan viikon teemapäivät: * Kimppakyytipäivä 17. syyskuuta * Etätyöpäivä 18. syyskuuta * Auton vapaapäivä (ent. Autoton päivä) 22. syyskuuta ==Lähteet== ==Aiheesta muualla== *http://www.liikkujanviikko.fi * http://www.facebook.com/liikkujanviikko *http://www.motiva.fi *http://www.mobilityweek.eu/ Luokka:Syyskuu Luokka:Suomen tapahtumat
Buffy the Vampire Slayer Season Nine

Buffy the Vampire Slayer Season Nine on yhdysvaltalaiseen kulttisarjaan Buffy, vampyyrintappajaan perustuva sarjakuva, jota julkaisee Dark Horse Comics. Season Nine on Season Eightin jatko-osa, ja sen tuottaa edeltäjänsä tavoin Joss Whedon. Sarjakuvan ensimmäinen osa "Freefall, Part I" julkaistiin 14. syyskuuta 2011. Dark Horsen päätoimittaja Scott Allie kertoi haastattelussa, että Season Nine tullaan julkaisemaan kahden vuoden sisällä ja että numeroiden välillä ei koskaan tule olemaan yli kuukauden taukoa. Tarinat tulevat Season Eightista poiketen keskittymään enemmän ydinhahmoihin. Season Ninen ohella julkaistaan sarjakuvaa Angel & Faith, joka seuraa nimensä mukaisesti Angelia ja Faithia, jotka yrittävät herättää Gilesin kuolleista. ==Julkaisut== ===Buffy the Vampire Slayer Season Nine=== Nimi Nro # Julkaisupäivämäärä "Freefall, Part I" 1 Kirjoittaja: Joss Whedon Kuvittaja: Georges Jeanty Season Eightin päätyttyä maailmasta on hävinnyt taikuus, mutta vampyyrit ja muut demonit ovat yhä läsnä. Season Nine käynnistyy Buffyn herätessä edellisen illan tupaantuliaisista, jotka hän järjesti kämppäkavereidensa kanssa uudessa asunnossaan San Franciscossa. Buffy yrittää muistella mitä juhlissa tapahtui, sillä hän herää asunnostaan alasti. "Freefall, Part II" 2 Kirjoittajat: Joss Whedon ja Andrew Chambliss Kuvittaja: Georges Jeanty "Freefall, Part III" 3 Kirjoittaja: Andrew Chambliss Kuvittaja: Georges Jeanty "Freefall, Part IV" 4 Kirjoittaja: Andrew Chambliss Kuvittaja: Georges Jeanty "Slayer, Interrupted" 5 Kirjoittaja: Andrew Chambliss Kuvittaja: Karl Moline "On Your Own, Part I" 6 Kirjoittaja: Andrew Chambliss Kuvittaja: Georges Jeanty "On Your Own, Part II" 7 Kirjoittaja: Andrew Chambliss Kuvittaja: Georges Jeanty "Apart (of Me), Part I" 8 Kirjoittaja: Andrew Chambliss Kuvittaja: Cliff Richards "Apart (of Me), Part II" 9 Kirjoittaja: Andrew Chambliss and Scott Allie Kuvittaja: Cliff Richards "Apart (of Me), Part III" 10 Kirjoittaja: Andrew Chambliss and Scott Allie Kuvittaja: Cliff Richards "Guarded, Part I" 11 Kirjoittaja: Andrew Chambliss Kuvittaja: Georges Jeanty "Guarded, Part II" 12 Kirjoittaja: Andrew Chambliss Kuvittaja: Georges Jeanty ===Angel & Faith=== Nimi Nro # Julkaisupäivämäärä "Live Through This, Part I" 1 Kirjoittaja: Christos Gage Kuvittaja: Rebekah Issacs Angel ja Faith jatkavat avuttomien auttamista, jonka Angel aloitti muutama vuosi aikaisemmin. Faith asuu asunnossa, jonka Giles jätti tälle testamentissaan. "Live Through This, Part II" 2 Kirjoittaja: Christos Gage Kuvittaja: Rebekah Issacs Angel ja Faith löytävät Mohra-demonin, jonka veri herättää kuolleet henkiin. Tästä Angel saa idean Gilesin tuomiseen takaisin. ==Lähteet== Luokka:Buffy, vampyyrintappaja Luokka:Dark Horse Comicsin sarjakuvat Luokka:Fantasiasarjakuvat Luokka:Sarjakuvalyhytsarjat
Standing in the Shower... Thinking

Standing in the Shower… Thinking on Jane’s Addictionin kappale, joka löytyy yhtyeen vuoden 1988 albumilta Nothing’s Shocking. Kappale julkaistiin albumin neljäntenä ja viimeisenä singlenä vuonna 1988. Kappale perustuu yhtyeen laulaja Perry Farrellin kirjoittamaan runoon. Kappale nauhoitettiinkin ensimmäistä kertaa vuonna 1987, kun Farrell luki runonsa KXLU-radiokanavalla. Kappaleen ensimmäinen nauhoitus muun yhtyeen kanssa oli Embassy-hotellissa vuonna 1987. ==Lähteet== Luokka:Vuoden 1988 kappaleet Luokka:Jane’s Addictionin kappaleet
Sorry for Party Rocking

Sorry for Party Rocking on LMFAO-yhtyeen toinen studioalbumi, jonka julkaisi Interscope Records 21. kesäkuuta 2011. Albumi menestyi varsin hyvin listoilla. Albumilta julkaistiin kaikkiaan neljä singleä. == Kappaleet == # Rock the Beat II # Sorry for Party Rocking # Party Rock Anthem (mukana Lauren Bennett ja GoonRock) # Sexy and I Know It # Champagne Showers (mukana Natalia Kills) # One Day # Put That A$$ to Work # Take It to the Hole # We Come Here to Party # Reminds Me of You # Best Night # All Night Long (mukana Lisa) # With You # Hot Dog # I'm in Miami Bitch # Shots (mukana Lil Jon) == Arvostelut == * Allmusic: Allmusic review * The Guardian: The Guardian * NME: 0/10NME review * Rolling Stone: Rolling Stone == Lähteet == == Aiheesta muualla == * Luokka:LMFAO:n albumit Luokka:Vuoden 2011 albumit
Felix-kissa

Felix-kissa () on Otto Messmerin luoma kuvitteellinen hahmo. Hahmo on esiintynyt sarjakuvissa ja animaatioelokuvissa. Hahmo esiintyi ensimmäisen kerran elokuvassa Feline Follies (1919). Kissan nimi oli silloin Tom. Animaatiot on tuottanut australialainen Pat Sullivan. Felix kulki aina yksin. Hänen maisemiaan olivat vuoret, puut, yö, kuu ja pakkanen. Felix-kissa ilmestyi vuodesta 1929 lähtien Helsingin Sanomissa sarjakuvana.Felix-Kissa, Helsingin Sanomat, 17.03.1929, nro 75, s. 7, Kansalliskirjaston digitaaliset aineistot ==Lähteet== *Tampereen elokuvafestivaali === Viitteet === == Aiheesta muualla == Luokka:Kuvitteelliset kissat Luokka:Sarjakuvahahmot Luokka:Yhdysvaltalainen sarjakuva Luokka:Strippisarjakuva Luokka:Animaatiohahmot
Juuso Salonen

Juuso Salonen (s. 28. heinäkuuta 1991 Valkeakoski) on suomalainen jalkapalloilija, joka on edustanut Veikkausliigassa FC Hakaa ja FC KTP:tä. Salonen on Valkeakosken Hakan kasvatti ja on pelannut seurassa suurimman osan urastaan aina juniorivuosista lähtien. Pelipaikaltaan Salonen on puolustaja ja pääasiallisesti hän viihtyy puolustuksen keskustassa. Ensimmäistä kertaa hän pääsi Hakan edustusjoukkueen pelaavaan kokoonpanoon 14. helmikuuta 2009 Liigacupin ottelussa MyPaa vastaan. Veikkausliigassa hän teki debyyttinsä 7. toukokuuta 2009 ottelussa JJK:ta vastaan. Hän on myös edustanut Suomea juniorimaajoukkueissa. == Lähteet == == Aiheesta muualla == * Salonen futismaailma.com-sivustolla * Salonen transfermarket.co.uk-sivustolla * Salonen Valkeakosken Sanomien nettisivuilla Luokka:Vuonna 1991 syntyneet Luokka:Suomalaiset jalkapalloilijat Luokka:Elävät henkilöt
Eusebius Alfred Nzigilwa

Eusebius Alfred Nzigilwa (s. 14. elokuuta 1966 Mwanza) on tansanialainen roomalaiskatolinen piispa. Hänet vihki papiksi Dar-es-Salaamin arkkihiippakuntaan Polycarp Pengo 23. kesäkuuta 1995. Hänet nimitettiin Dar- es-Salaamin vihkipiispaksi ja Mozotcorin titulaaripiispaksi 28. tammikuuta 2010. Piispaksi vihkiminen seurasi 19. maaliskuuta. Pääkonsekraattorina toimi Pengo, jota avustivat Jude Thadaeus Ruwa'ichi ja Almachius Vincent Rweyongeza. Mpandan hiippakunnan piispaksi Nzigilwa nimitettiin 13. toukokuuta 2020.Catholic-Hierarchy.org: Bishop Eusebius Alfred Nzigilwa == Lähteet == Luokka:Tansanialaiset papit Luokka:Katoliset piispat Luokka:Vuonna 1966 syntyneet Luokka:Elävät henkilöt
Irlannin rannikkovartiosto

Irlannin rannikkovartiosto (IRCG) () on liikenneministeriön osa. Irlannin pelastusalue Irish Search and Rescue Region,Map of Region (Department of Transport) johon kuuluu suurin osa Irlannin tasavaltaa ja osa Pohjois- Irlantia, on alue, joka kuuluu rannikkovartioston vastuualueeseen. Tämä alue rajoittuu Britannian pelastusalueeseen. IRCG:llä on käytössään kuusi Sikorsky S-61N -helikopteria.CHC Search and Rescue - Ireland == Tehtävät == Rannikkovartioston vastuulla on: * Etsiminen ja pelastaminen * Merellinen viestintäverkko * Merellinen turvallisuusvalvonta * Vuoristo- ja luolapelastus * Saasteiden kerääminen meriympäristöstä ja materiaalinen pelastustoiminta Rannikkovartiosto (Garda Cósta) ei kuulu Irlannin puolustusvoimiin, vaan se on kuljetusministeriön alainen. == Lähteet == Luokka:Palo- ja pelastustoimi Luokka:Irlanti Luokka:Rannikkovartiostot
Jääpallon SM-kilpailu 1911

Jääpallon Suomen-mestaruus 1911 ratkaistiin cup-kilpailussa. Kilpailuun osallistui vain kolme joukkuetta. Myös PUS ilmoittautui kilpailuun, mutta joukkue oli hajaantunut töihin eri puolille Suomea, eikä näin saanut joukkuetta kokoon. Finaaliin selvisivät Viipurin IFK ja Helsingin IFK. SM- finaali pelattiin 19. helmikuuta ensimmäistä kertaa Viipurissa. Pelikenttä sijaitsi meren jäällä, Salakkalahdella. Kotijoukkue meni alussa jo 4-0 johtoon, mutta hävisi lopulta 7-15. Ottelu on edelleen kaikkien aikojen runsasmaalisin SM-finaali.Kulunut jäähockeykausi, Suomen Urheilulehti 1911 no 4, ss. 107-109 == Välierät == Joukkue #1 Tulos Joukkue #2 Helsingin IFK 16–1* Polyteknikkojen Urheiluseura Viipurin IFK 9–5 Viipurin Reipas * PUS lainasi HIFK:lta pelaajia, joten ottelu jäi epäviralliseksi. == Loppuottelu == Otelu pelattiin 19. helmikuuta Viipurissa. Joukkue #1 Tulos Joukkue #2 Viipurin IFK 7–15 (4-5) Helsingin IFK == Lopulliset sijoitukset == Sija Joukkue 1\. Helsingin IFK 2\. Viipurin IFK 3\. Viipurin Reipas HIFK:n mestarijoukkue: Birger Ehrnrooth, Anders Skogström, Axel Lund, Walter Sjöholm, Bror Wiberg, Raoul Winter, Viking Hulldén, Gabriel von Bonsdorff, Ivar Sundman, Walter Horn, Gunnar Mangström.Viipurin Sanomat 21.2.1912, sivu 3 Loppuottelun joukkueiden eli Helsingin ja Viipurin IFK:n pelaajia, kaikkiaan 10, kokoontui Helsingissä täsmälleen 50 vuotta ottelun jälkeen mjuistelemaan menneitä. == Lähteet == == Aiheesta muualla == * Jääpallon historiaa facebookissa * Juho Halme: Urheilukalenteri IV, 1916 Luokka:Jääpallon Suomen-mestaruuskilpailut Luokka:Vuoden 1911 jääpallo
Polycarp Pengo

Polycarp Pengo (s. 5. elokuuta 1944) on tansanialainen roomalaiskatolinen arkkipiispa ja kardinaali. Hänet vihki papiksi Sumbawangan hiippakuntaan Charles Msakila 20. kesäkuuta 1971, ja hän sai 11. marraskuuta 1983 nimityksen Nachingwean hiippakunnan piispaksi. Hänet konsekroi piispaksi 6. tammikuuta 1984 paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy. 17\. lokakuuta 1986 Nachingwean hiippakunta muutti nimensä Lindiksi, ja osasta hiippakuntaa muodostettiin uusi Tunduru-Masasin hiippakunta. 22\. tammikuuta 1990 Pengo nimitettiin Dar-es-Salaamin arkkihiippakunnan koadjuuttoriarkkipiispaksi, ja 22. heinäkuuta 1992 hänestä tuli sen arkkipiispa. Kardinaaliksi hänet valittiin 21. helmikuuta 1998. Hänet asetettiin Nostra Signora de La Saletten kardinaalipapiksi 26. huhtikuuta. Hän osallistui vuoden 2005 konklaaviin. == Lähteet == Luokka:Tansanialaiset kardinaalit Luokka:Katoliset arkkipiispat Luokka:Vuonna 1944 syntyneet Luokka:Elävät henkilöt
Otto Messmer

Otto James Messmer (16. elokuuta 1892 – 28. lokakuuta 1983) oli yhdysvaltalainen animaattori. Hänet tunnetuin hahmonsa on Felix-kissa. Hahmon tuotti Pat Sullivanin studio. ==Lähteet== *Tampereen elokuvafestivaali ==Aiheesta muualla== * Luokka:Yhdysvaltalaiset animaattorit Luokka:Vuonna 1892 syntyneet Luokka:Vuonna 1983 kuolleet
Party Rock

Party Rock on elektronisen musiikin duon LMFAO:n esikoisalbumi, joka julkaistiin 7. kesäkuuta 2009 levymerkillä Interscope Records. Albumi debytoi Yhdysvalloissa Billboard 200 -listan sijalla 33.Billboard: LMFAO – Chart history == Kappaleet == # # # # # # # # # # # # # # == Arvostelut == * Allmusic: Allmusic review * Rolling Stone: Rolling Stone: Album review == Lähteet == Luokka:Vuoden 2009 esikoisalbumit Luokka:LMFAO:n albumit
Bruno Pius Ngonyani

Bruno Pius Ngonyani (s. 8. elokuuta 1945) on tansanialainen roomalaiskatolinen piispa. Hänet vihittiin papiksi 8. marraskuuta 1974 ja nimitettiin Lindin hiippakunnan piispaksi 6. lokakuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.Catholic- Hierarchy.org: Bishop Bruno Pius Ngonyani == Lähteet == Luokka:Tansanialaiset papit Luokka:Katoliset piispat Luokka:Vuonna 1945 syntyneet Luokka:Elävät henkilöt
Vaasan aikuiskoulutuskeskus

Vaasan aikuiskoulutuskeskus eli Vakk () oli Vaasan kaupungin omistama toisen asteen oppilaitos. Se yhdistyi 1.1.2017 Vaasan aikuiskoulutuskeskuksen ja Vaasan rannikkoseudun oppisopimustoimiston kanssa Vamiaksi. Vakk tarjosi aikuisille joustavia mahdollisuuksia itsensä ja ammattitaitonsa kehittämiseen sekä osaamisen tunnustamiseen. Ammatilliseen tutkintoon valmistavassa koulutuksessa (perus-, ammatti- ja erikoisammattitutkinnot) oli mahdollista täydentää ja päivittää osaamistaan ennen tutkintotilaisuutta. Vakk tarjosi myös on ammattitaitoa ylläpitävää ja kehittävää täydennyskoulutusta, joka tarjosi mahdollisuuden hankkia tietty työssä tarvittava pätevyys esim. tulityökortti, työturvallisuuskortti tai hygieniapassi. Täydennyskoulutus voitiin myös suunnitella yhdessä työnantajan kanssa vastaamaan juuri tietyn työpaikan henkilöstön osaamisen kehittämistä. Näiden lisäksi Vakk tarjosi ohjaavaa/valmentavaa koulutusta, maahanmuuttajien kotoutumis- ja kielikoulutusta sekä yleensä kielikoulutusta monella eri kielellä. Vakk:lla oli Vaasassa kolme toimipistettä:Toimipisteet, Vakk.fi *Hansa-kampus (Ruutikellarintie 2). Hansalla sijaitsivat mm. sosiaali- ja terveysalan, matkailu-, ravitsemis- ja puhtausalan sekä kielet ja monikulttuurisuus -osastojen koulutustilat. *Sampo-kampus (Sepänkyläntie 16). Sampolla sijaitsevit metallin (koneistus ja hitsaus) sekä sähkön ja rakentamisen osastojen koulutustilat. == Lähteet == == Aiheesta muualla == * Vamia Luokka:Aikuiskoulutus Aikuiskoulutuskeskus Luokka:Entiset suomalaiset oppilaitokset
Magnus Mwalunyungu

Magnus Mwalunyungu (25. elokuuta 1930 Nsengilindete – 13. helmikuuta 2015) oli tansanialainen roomalaiskatolinen piispa. Hänet vihittiin papiksi 23. elokuuta 1959 ja nimitettiin Tunduru-Masasin hiippakunnan piispaksi 30. maaliskuuta 1992. Piispaksi vihkiminen seurasi 25. kesäkuuta. Pääkonsekraattorina toimi Laurean Rugambwa, jota avustivat Mario Epifanio Abdallah Mgulunde ja James Dominic Sangu.Catholic-Hierarchy.org: Bishop Magnus Mwalunyungu Mwalunyungu jäi eläkkeelle 75-vuotispäivänään 25. elokuuta 2005. == Lähteet == Luokka:Tansanialaiset papit Luokka:Katoliset piispat Luokka:Vuonna 1930 syntyneet Luokka:Vuonna 2015 kuolleet
James Dominic Sangu

James Dominic Sangu (14. heinäkuuta 1920 – 26. heinäkuuta 1998) oli tansanialainen roomalaiskatolinen piispa. Hänet vihittiin papiksi 7. syyskuuta 1947 ja nimitettiin Mbeyan hiippakunnan piispaksi 3. toukokuuta 1966. Piispaksi vihkiminen seurasi 11. syyskuuta. Pääkonsekraattorina toimi Laurean Rugambwa, jota avustivat Guido Del Mestri ja Marc Mihayo.Catholic- Hierarchy.org: Bishop James Dominic Sangu Sangu jäi eläkkeelle 28. marraskuuta 1996. == Lähteet == Luokka:Tansanialaiset papit Luokka:Katoliset piispat Luokka:Vuonna 1920 syntyneet Luokka:Vuonna 1998 kuolleet
Circle Regenerated

Circle Regenerated on Northerin kuudes ja viimeiseksi jäänyt studioalbumi, joka julkaistiin 18. huhtikuuta 2011. Se nousi Suomen virallisen listan sijalle 22. == Kappaleet == # # # # # # # # # # === Rajoitetun painoksen bonuskappaleet === # * # # == Kokoonpano == * Aleksi Sihvonen − laulu * Kristian Ranta − kitara, puhdas laulu * Daniel Freyberg − kitara, taustalaulu * Heikki Saari − rummut * Jukka Koskinen − bassokitara, taustalaulu * Tuomas Planman − kosketinsoitin, musiikkiohjelmointi == Arvostelut == * Imperiumi.net: Imperiumi.net: Levyarvio * Kaaoszine: Kaaoszine: Levyarvio * PopMatters: PopMatters review * Soundi: Soundi: Levyarvio * Sputnikmusic: Sputnikmusic: Emeritus review == Lähteet == == Aiheesta muualla == * Circle Regenerated discogs.com-sivustolla * Luokka:Vuoden 2011 albumit Luokka:Northerin albumit
Charles Msakila

Charles Msakila (10. marraskuuta 1919 – 23. helmikuuta 1994) on tansanialainen roomalaiskatolinen piispa. Hänet vihittiin papiksi 31. elokuuta 1947 ja nimitettiin 13. marraskuuta 1958 Kareman hiippakunnan piispaksi. Piispaksi vihkiminen seurasi 27. joulukuuta. Pääkonsekraattorina toimi paavi Johannes XXIII, jota avustivat Girolamo Bartolomeo Bortignon ja Gioacchino Muccin.Catholic-Hierarchy.org: Bishop Charles Msakila 24\. lokakuuta 1969 Kareman hiippakunta vaihtoi nimensä Sumbawangaksi.Catholic-Hierarchy.org: Diocese of Sumbawanga Msakila osallistui Vatikaanin toiseen kirkolliskokoukseen ja johti hiippakuntaansa kuolemaansa saakka. == Lähteet == Luokka:Tansanialaiset papit Luokka:Katoliset piispat Luokka:Vuonna 1919 syntyneet Luokka:Vuonna 1994 kuolleet
Gioacchino Muccin

Gioacchino Muccin (25. marraskuuta 1899 – 27. elokuuta 1991) oli italialainen roomalaiskatolinen piispa. Hänet vihittiin papiksi 22. syyskuuta 1923 ja nimitettiin Belluno e Feltren hiippakunnan piispaksi 19. toukokuuta 1949. Piispaksi vihkiminen seurasi 19. kesäkuuta. Muccin johti hiippakuntaansa, kunnes jäi eläkkeelle 1. syyskuuta 1975.Catholic-Hierarchy.org: Bishop Gioacchino Muccin Muccin osallistui Vatikaanin toiseen kirkolliskokoukseen. == Lähteet == Luokka:Italialaiset piispat Luokka:Katoliset piispat Luokka:Vuonna 1899 syntyneet Luokka:Vuonna 1991 kuolleet
Teijula

Teijula on kylä Liedossa ja nykyään osa Liedon keskustaajamaa. Kylässä Aurajoen tuntumassa sijaitseva Teijulan ratsutila tuli vuonna 1920 Liedon kunnan omistukseen, ja Liedon kunnantoimisto toimi sen päärakennuksessa vuosina 1947–1956. Vuodesta 2009 ratsutila on toiminut vuokrattavana kokoustilana. ==Lähteet== Luokka:Liedon kylät
Giuseppe Andrich

Giuseppe Andrich (s. 28. maaliskuuta 1940) on italialainen roomalaiskatolinen piispa. Hänet vihki papiksi Belluno e Feltren hiippakuntaan Gioacchino Muccin 28. kesäkuuta 1965, ja hänet nimitettiin Belluno-Feltren piispaksi 29. toukokuuta 2004. Piispaksi vihkiminen seurasi 27. kesäkuuta. Pääkonsekraattorina toimi kardinaali Angelo Scola, jota avustivat kardinaali Paolo Romeo ja arkkipiispa Pietro Brollo.Catholic-Hierarchy.org: Bishop Giuseppe Andrich == Lähteet == Luokka:Italialaiset katoliset piispat Luokka:Vuonna 1940 syntyneet Luokka:Elävät henkilöt
Jude Thadaeus Ruwa’ichi

Jude Thadaeus Ruwa’ichi (s. 30. tammikuuta 1954) on tansanialainen roomalaiskatolinen arkkipiispa. Hänet vihittiin kapusiinien papiksi 25. marraskuuta 1981 ja nimitettiin Mbulun hiippakunnan piispaksi 9. helmikuuta 1999. Piispaksi vihkiminen seurasi 16. toukokuuta. Pääkonsekraattorina toimi Polycarp Pengo, jota avustivat Josaphat Louis Lebulu ja Justin Tetmu Samba.Catholic-Hierarchy.org: Archbishop Jude Thadaeus Ruwa’ichi, O.F.M. Cap. 15\. tammikuuta 2005 Ruwa’ichi sai nimityksen Dodoman hiippakunnan piispaksi, ja 19. helmikuuta hänet asetettiin virkaansa. 10. marraskuuta 2010 Ruwa’ichi nimitettiin Mwanzan arkkihiippakunnan arkkipiispaksi, jonka virkaan hän tuli asetetuksi 9. tammikuuta 2011. == Lähteet == Luokka:Tansanialaiset papit Luokka:Katoliset arkkipiispat Luokka:Vuonna 1954 syntyneet Luokka:Elävät henkilöt
Castor Paul Msemwa

Castor Paul Msemwa (13. helmikuuta 1955 – 19. lokakuuta 2017) oli tansanialainen roomalaiskatolinen piispa. Hänet vihittiin papiksi Njomben hiippakuntaan 7. kesäkuuta 1987 ja nimitettiin Tunduru-Masasin hiippakunnan koadjuuttoripiispaksi 7. joulukuuta 2004. Piispaksi vihkiminen seurasi 30. tammikuuta 2005. Pääkonsekraattorina toimi Polycarp Pengo, jota avustivat Norbert Wendelin Mtega ja Magnus Mwalunyungu.Catholic-Hierarchy.org: Bishop Castor Paul Msemwa 25\. elokuuta 2005 Msemwasta tuli Tunduru-Masasin piispa. == Lähteet == Luokka:Tansanialaiset papit Luokka:Katoliset piispat Luokka:Vuonna 1955 syntyneet Luokka:Vuonna 2017 kuolleet
Renatus Lwamosa Butibubage

Renatus Lwamosa Butibubage (3. huhtikuuta 1918 – 2. lokakuuta 1998) oli tansanialainen roomalaiskatolinen piispa. Hän syntyi Mwanzassa ja sai pappisvihkimyksen 22. elokuuta 1948. Hänet nimitettiin Mwanzan hiippakunnan vihkipiispaksi sekä Casiuksen titulaaripiispaksi 19. joulukuuta 1959. Piispaksi vihkiminen seurasi 8. toukokuuta 1960. Pääkonsekraattorina toimi paavi Johannes XXIII, jota avustivat Napoléon-Alexandre Labrie ja Fulton John Sheen.Catholic-Hierarchy.org: Bishop Renatus Lwamosa Butibubage Butibubage sai 15. tammikuuta 1966 nimityksen Mwanzan piispaksi, jona hän toimi, kunnes erosi 18. marraskuuta 1987. Piispan eroamispäivänä Mwanza korotettiin arkkihiippakunnaksi.Catholic-Hierarchy.org: Archdiocese of Mwanza Butibubage osallistui Vatikaanin toiseen kirkolliskokoukseen. == Lähteet == Luokka:Tansanialaiset papit Luokka:Katoliset piispat Luokka:Vuonna 1918 syntyneet Luokka:Vuonna 1998 kuolleet
Štefan Rosina

Štefan Rosina (s. 15. heinäkuuta 1987 Púchov, Trenčínin alue) on slovakialainen moottoriurheilija. Hän on ajanut Porsche Supercup -sarjaa vuodet 2006-2013. Rosina on kilpaillut tämän lisäksi FIA GT1 World Championship -sarjassa. Luokka:Porsche Supercup -kuljettajat Luokka:Slovakialaiset autourheilijat Luokka:Vuonna 1987 syntyneet Luokka:Elävät henkilöt
Anthony Peter Mayalla

Anthony Peter Mayalla (25. huhtikuuta 1940 – 19. elokuuta 2009) on tansanialainen roomalaiskatolinen arkkipiispa. Hänet vihki papiksi Mwanzan hiippakuntaan Renatus Lwamosa Butibubage 20. joulukuuta 1970. Hän sai 12. tammikuuta 1979 nimityksen Musoman hiippakunnan piispaksi. Piispaksi vihkiminen seurasi 22. huhtikuuta; pääkonsekraattorina toimi Laurean Rugambwa, jota avustivat John James Rudin ja Butibubage.Catholic-Hierarchy.org: Archbishop Anthony Peter Mayalla Mayalla sai 18. marraskuuta 1987 nimityksen Mwanzan arkkihiippakunnan arkkipiispaksi, jona hän toimi loppuikänsä. Hänen äkillinen kuolemansa Mwanzassa 69-vuotiaana johtui sydänkohtauksesta.allAfrica.com: Tanzania: Catholic Cleric Mayalla Dies of Heart Attack == Lähteet == Luokka:Tansanialaiset papit Luokka:Katoliset arkkipiispat Luokka:Vuonna 1940 syntyneet Luokka:Vuonna 2009 kuolleet
René Rast

René Rast (s. 26. lokakuuta 1986 Minden) on saksalainen moottoriurheilija. Hän on ajanut muun muassa Porsche Supercup, Formula BMW ADAC, ALMS, ADAC GT Masters ja ADAC Volkswagen Polo Cup-sarjoissa.René Rast Racing Career. Driver DB. Viitattu 6.7.2016. Hän on voittanut kolme Porsche Supercup -mestaruutta vuosina 2010, 2011 ja 2012. Vuonna 2013 Rast kilpaili uudessa FIA GT Series -sarjassa sijoittuen sarjan kuudenneksi. Vuodesta 2014 Rast on kilpaillut Blancpain Sprint Series -sarjassa. Rast on osallistunut kolmesti urallaan Le Mansin 24 tunnin ajoon. Vuonna 2014 hän voitti Span 24 tunnin ajon yhdessä Laurens Vanthoorin ja Markus Winkelhockin kanssa. Hän on osallistunut myös Nürburgringin ja Daytonan 24 tunnin ajoihin. Rast voitti DTM-sarjan mestaruuden kaudella 2017. == Porsche Supercup -tulokset == Kausi Talli 1 2 3 4 5 6 7 8 9 10 11 12 13 Pisteet Sijoitus 2007 Veltins MRS Racing BHR BHR ESP MON FRA GBR EUR 13 HUN TUR ITA BEL 0 40. 2008 Veltins MRS Racing BHR Kesk. BHR 3 ESP 5 TUR Kesk. MON 7 FRA Kesk. GBR GER 5 HUN 8 EUR 6 BEL 7 ITA 8 95 6. 2009 Veltins MRS Racing BHR Kesk. BHR 2 ESP DSQ MON 2 TUR 2 GBR 1 GER 1 HUN 1 EUR 1 BEL 17† ITA 1 ABU 1 ABU 2 202 2. 2010 Al Faisal Lechner Racing BHR 1 BHR 1 ESP Kesk. MON 1 EUR 1 GBR 2 GER Kesk. HUN 3 BEL 3 ITA 4 152 1. 2011 Veltins Lechner Racing TUR 5 ESP 7 MON 1 GER 1 GBR 1 GER 1 HUN Kesk. BEL 2 ITA 2 ABU 2 ABU 1 181 1. 2012 Lechner Racing BHR 1 BHR 3 MON Kesk. EUR 1 GBR 1 GER 1 HUN DNS HUN DNS BEL 2 ITA 1 142 1. == Formula E -tulokset == Kausi Talli 1 2 3 4 5 6 7 8 9 10 Pisteet Sijoitus 2015–2016 Team Aguri BEI PUT PDE BNA MEX LBH PAR BER NC LON LON 0 23. ==Lähteet== == Aiheesta muualla == Luokka:Saksalaiset autourheilijat Luokka:Vuonna 1986 syntyneet Luokka:Porsche Supercup -kuljettajat Luokka:American Le Mans Series -kuljettajat Luokka:Formula E -kuljettajat Luokka:DTM-kuljettajat Luokka:Elävät henkilöt
Josaphat Louis Lebulu

Josaphat Louis Lebulu (s. 13. kesäkuuta 1942) on tansanialainen roomalaiskatolinen arkkipiispa. Hänet vihittiin papiksi 11. joulukuuta 1968 ja nimitettiin Samen hiippakunnan piispaksi 12. helmikuuta 1979. Piispaksi vihkiminen seurasi 24. toukokuuta. Pääkonsekraattorina toimi Laurean Rugambwa, jota avustivat Mario Epifanio Abdallah Mgulunde ja Dennis Vincent Durning.Catholic-Hierarchy.org: Archbishop Josaphat Louis Lebulu Lebulu sai 28. marraskuuta 1998 Arushan hiippakunnan piispaksi. 16\. maaliskuuta 1999 Arusha korotettiin arkkihiippakunnaksi, ja Lebulusta tuli sen arkkipiispa.Catholic-Hierarchy.org: Archdiocese of Arusha == Lähteet == Luokka:Tansanialaiset papit Luokka:Katoliset arkkipiispat Luokka:Vuonna 1942 syntyneet Luokka:Elävät henkilöt
Isaac Amani Massawe

Isaac Amani Massawe (s. 10. kesäkuuta 1951) on tansanialainen roomalaiskatolinen piispa. Hänet vihittiin papiksi Moshin hiippakuntaan 29. kesäkuuta 1975 ja nimitettiin sen piispaksi 21. marraskuuta 2007. Piispaksi vihkiminen seurasi 22. helmikuuta 2008. Pääkonsekraattorina toimi Polycarp Pengo, jota avustivat Josaphat Louis Lebulu ja Amedeus Msarikie.Catholic- Hierarchy.org: Bishop Isaac Amani Massawe == Lähteet == Luokka:Tansanialaiset papit Luokka:Katoliset piispat Luokka:Vuonna 1951 syntyneet Luokka:Elävät henkilöt
Amedeus Msarikie

Amedeus Msarikie (syyskuu 1931 – 6. helmikuuta 2013) oli tansanialainen roomalaiskatolinen piispa. Hänet vihittiin papiksi Moshin hiippakuntaan 8. elokuuta 1961 ja nimitettiin sen piispaksi 21. maaliskuuta 1986. Piispaksi vihkiminen seurasi 1. toukokuuta. Pääkonsekraattorina toimi Jozef Tomko, jota avustivat Laurean Rugambwa ja Maurice Michael Otunga.Catholic-Hierarchy.org: Bishop Amedeus Msarikie Msarikie jäi eläkkeelle 21. marraskuuta 2007. == Lähteet == Luokka:Tansanialaiset papit Luokka:Katoliset piispat Luokka:Vuonna 1931 syntyneet Luokka:Vuonna 2013 kuolleet
Hurrikaani Katia (2011)

Hurrikaani Katia oli vuoden 2011 Atlantin hurrikaanikauden toinen hurrikaani ja kymmenes nimetty myrsky. Saffirin–Simpsonin hurrikaaniasteikolla se luokiteltiin ylimmillään tasolle 4.Katia-hurrikaanin rippeet saavuttamassa Suomen Helsingin Sanomat 13.9.2011 Katia syntyi Kap Verden eteläpuolella 29. elokuuta, lähti sitten kulkemaan kohti Yhdysvaltoja ja alkoi voimistua. Voimakkaimmillaan eli 4. luokan hurrikaanina se oli lyhyen aikaa syyskuun 5. päivänä. Se kaartoi rannikon lähistöltä itään ja kehittyi 10. syyskuuta tavalliseksi keskileveysasteiden liikkuvaksi matalapaineeksi.Post-Tropical Cyclone KATIA Forecast Discussion NOAA NHS 10.9.2011 Sellaisena se liikkui nopeasti Pohjois-Eurooppaan, aiheutti tuhoja Britanniassa ja syysmyrskyn Skandinaviassa. Englannissa eräs mies sai surmansa, kun puu kaatui hänen autonsa päälle. Tuuli ja tulvat aiheuttivat myös paljon aineellisia vahinkoja.Driver killed as hurricane winds batter parts of UK BBC 12.9.2011 Orkanen Katia är här Göteborgs Post Ruotsissa kaatuvat puut katkoivat sähköjä ja haittasivat juna- ja tieliikennettä. Ruotsissa varoitus "tuulenpuuskille alttiille ajoneuvoille" Ilta-Sanomat 13.9.2011 == Lähteet == Katia
Franco Coppola

Franco Coppola (s. 31. maaliskuuta 1957 Maglie) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi Otranton arkkihiippakuntaan 12. syyskuuta 1981. Hän sai 16. heinäkuuta 2009 nimitykset Vindan titulaariarkkipiispaksi sekä apostoliseksi nuntiukseksi Burundiin. Coppolan konsekroi piispaksi paavi Benedictus XVI kardinaali Tarcisio Bertonen ja kardinaali William Joseph Levadan avustamana 12. syyskuuta 2009.Catholic-Hierarchy.org: Archbishop Franco Coppola == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1957 syntyneet Luokka:Elävät henkilöt
Fanaa

Fanaa on Kunal Kohlin ohjaama intialainen hindinkielinen draamaelokuva vuodelta 2006. Päärooleja näyttelevät Aamir Khan ja Kajol. Elokuva oli sekä yleisö- että arvostelumenestys ja se voitti kolme Filmfare Awards -palkintoa. == Juoni == Delhiläinen turistiopas Rehan (Aamir Khan) ja sokea kashmirilaistyttö Zooni (Kajol) rakastuvat toisiinsa, mutta heidät erottaa terrori-isku, jossa Rehanin uskotaan kuolleen. Myöhemmin selviää, että Rehan ei kuollutkaan vaan hän on iskusta vastuussa oleva kashmirikapinallinen. Seitsemän vuotta myöhemmin hänen kapinallisjärjestönsä lähettää hänet suorittamaan tehtävää Kashmiriin, missä hän kohtaa jälleen Zoonin. == Näyttelijät == == Vastaanotto == Jotkut kriitikot arvostelivat Fanaata sen pituudesta ja epäuskottavasta juonesta, mutta elokuvaa pidettiin onnistuneena pääasiassa Kajolin ja Aamir Khanin roolisuoritusten sekä kemian vuoksi. Box Office India julisti elokuvan ”superhitiksi”. == Kohu == Elokuvaa kieltäydyttiin esittämästä Gujaratin osavaltiossa Aamir Khaniin kohdistuvien protestien takia. Elokuvateatteri Jamnagarissa esitti sitä noin viikon ajan kesäkuussa 2006. Elokuvan esittäminen lopetettiin, kun mieskatsoja sytytti itsensä tuleen elokuvan väliajalla. == Soundtrack == Fanaa on viimeinen elokuva, johon säveltäjäduo Jatin-Lalit sävelsi musiikin yhdessä. Sanoitukset kirjoitti Prasoon Joshi. == Palkinnot == ;Filmfare Awards * Paras naispääosa – Kajol * Paras mieslaulaja – Shaan (”Chand Sifarish”) * Paras sanoitus – Prasoon Joshi (”Chand Sifarish”) ;International Indian Film Academy Awards * Paras mieslaulaja – Shaan (”Chand Sifarish”) * Paras sanoitus – Prasoon Joshi (”Chand Sifarish”) ;Screen Awards * Paras mieslaulaja – Shaan (”Chand Sifarish”) ;Zee Cine Awards * Paras naispääosa – Kajol * Paras mieslaulaja – Shaan (”Chand Sifarish”) == Lähteet == == Aiheesta muualla == * * Luokka:Vuoden 2006 intialaiset elokuvat Luokka:Intialaiset romanttiset draamaelokuvat Luokka:Hindinkieliset elokuvat Luokka:Yash Raj Filmsin elokuvat
Three Days

Three Days on Jane’s Addictionin kappale, joka löytyy yhtyeen vuoden 1990 albumilta Ritual de lo Habitual. Kappale on albumin ensimmäinen single, yhdessä kappaleen ”Stop!” kanssa, sillä molemmat julkaistiin samana päivänä. Perry Farrell kirjoitti kappaleen vuonna 1986 ja yhtye esitti sen livenä ensimmäisen kerran vuonna 1987. ==Kappale== Kappale kertoo siitä, kun Farrelin ystävä Xiola Blue saapui Los Angelesiin isänsä hautajaisiin. Los Angelesissa hän asui Farrelin ja hänen tyttöystävänsä kanssa kolmen päivän ajan. Kappale on yhtyeen pisin. Se alkaa Farrelin lausumalla runolla, joka jatkuu musiikin "alla" lähes koko kappaleen ajan. Pitkä kappale sisältää paljon psykedeleelisiä ja progressiivisiä vaikutteita. ==Single== Yhtye halusi julkaista kappaleen albumin Ritual de lo Habitual ensimmäisenä singlenä. Warner Brosin mielestä kappale oli liian pitkä, saavuttaakseen suosiota, joten se kehotti yhtyettä julkaisemaan mieluummin kappaleen Stop! singlenä. Kun sopua ei löytynyt, yhtye ja Warner Bros. päättivät julkaista molemmat kappaleet singleinä. Singlestä on julkaistu monia eri versioita, eri formaateille. Jotkut niistä sisältävät myös kappaleen "Stop!". === Kappaleet === CD ja 12' Vinyyli #Three Days #I Would For You (demo) #Jane Says (demo) 7' Vinyyli 1\. puoli #Three Days (osa 1) 2\. puoli #Three Days (osa 2) CD, Kasetti, 12' Vinyyli (Three Days/Stop!) #Stop! #Three Days #I Would For You (demo) ==Lähteet== Luokka:Jane’s Addictionin kappaleet Luokka:Vuoden 1990 kappaleet
Matthias Joseph Isuja

Matthias Joseph Isuja (14. elokuuta 1929 Haubi – 13. huhtikuuta 2016) oli tansanialainen roomalaiskatolinen piispa. Hänet vihittiin papiksi Dodoman hiippakuntaan 24. joulukuuta 1960 ja nimitettiin sen piispaksi 26. kesäkuuta 1972. Piispaksi vihkiminen seurasi 17. syyskuuta. Pääkonsekraattorina toimi Laurean Rugambwa, jota avustivat Marc Mihayo ja Adriani Mkoba.Catholic- Hierarchy.org: Bishop Matthias Joseph Isuja Isuja jäi eläkkeelle 15. tammikuuta 2005. == Lähteet == Luokka:Tansanialaiset papit Luokka:Katoliset piispat Luokka:Vuonna 1929 syntyneet Luokka:Vuonna 2016 kuolleet
Freestylehiihto talviolympialaisissa 2014

thumb|right|Roza Hutorin extremepuisto. Freestylehiihdossa kilpailtiin Sotšin 2014 talviolympialaisissa 6. – 21. helmikuuta Roza Hutorin extremepuistossa, jonka yleisöön mahtui 4 000 henkilöä. Tapahtumia oli yhteensä kymmenen: miesten ja naisten kumparelasku, hypyt, skicross, lumikouru ja slopestyle. Slopestylessa ja lumikourussa kilpailtiin ensimmäistä kertaa. == Tulokset == === Miehet === ==== Kumparelasku ==== 10\. helmikuuta Sija Maa Urheilija Pisteet 1 Alexandre Bilodeau 26,31 2 Mikaël Kingsbury 24,71 3 Aleksandr Smyšljajev 24,34 4 Marc-Antoine Gagnon 23,35 5 Dmitri Reiherd 22,80 6 Patrick Deneen 22,16 ==== Hypyt ==== thumb|right|Hyppyjen kukitusseremonia 17\. helmikuuta Sija Maa Urheilija Pisteet 1 Anton Kušnir 134,50 2 David Morris 110,41 3 Jia Zongyang 95,06 4 Qi Guangpu 90,00 ==== Skicross ==== 20\. helmikuuta Sija Maa Urheilija 1 Jean-Frédéric Chapuis 2 Arnaud Bovolenta 3 Jonathan Midol 4 Brady Leman ==== Lumikouru ==== 18\. helmikuuta Sija Maa Urheilija Pisteet 1 David Wise 92,00 2 Mike Riddle 90,60 3 Kevin Rolland 88,60 4 Josiah Wells 85,60 5 Noah Bowman 82,60 6 Beau-James Wells 80,00 ==== Slopestyle ==== 13\. helmikuuta Sija Maa Urheilija Pisteet 1 Joss Christensen 95,80 2 Gus Kenworthy 93,60 3 Nicholas Goepper 92,40 4 Andreas Håtveit 91,80 5 James Woods 86,60 6 Henrik Harlaut 84,40 === Naiset === ==== Kumparelasku ==== 8\. helmikuuta Sija Maa Urheilija Pisteet 1 Justine Dufour-Lapointe 22,44 2 Chloé Dufour- Lapointe 21,66 3 Hannah Kearney 21,49 4 Aiko Uemura 20,66 5 Britteny Cox 19,43 6 Eliza Outtrim 19,37 ==== Hypyt ==== 14\. helmikuuta Sija Maa Urheilija Pisteet 1 Alla Tsuper 98,01 2 Xu Mengtao 83,50 3 Lydia Lassila 72,12 4 Li Nina 46,02 ==== Skicross ==== 21\. helmikuuta Sija Maa Urheilija 1 Marielle Thompson 2 Kelsey Serwa 3 Anna Holmlund 4 Ophélie David ==== Lumikouru ==== 20\. helmikuuta Sija Maa Urheilija Pisteet 1 Maddie Bowman 89,00 2 Marie Martinod 85,40 3 Ayana Onozuka 83,20 4 Virginie Faivre 78,00 5 Janina Kuzma 77,00 6 Brita Sigourney 76,00 ==== Slopestyle ==== 11\. helmikuuta Sija Maa Urheilija Pisteet 1 Dara Howell 94,20 2 Devin Logan 85,40 3 Kim Lamarre 85,00 4 Anna Segal 77,00 5 Emma Dahlström 75,40 6 Yuki Tsubota 71,60 == Lähteet == * === Viitteet === == Aiheesta muualla == *Freestylehiihto Sotšin 2014 talviolympialaisten ja -paralympialaisten virallisilla sivuilla. Luokka:Talviolympialaiset 2014 2014 Luokka:Venäjän hiihto
Jacob Venance Koda

Jacob Venance Koda (s. 9. joulukuuta 1957) on tansanialainen roomalaiskatolinen piispa. Hänet vihittiin papiksi Samen hiippakuntaan 25. kesäkuuta 1987 ja nimitettiin sen piispaksi 16. maaliskuuta 1999. Piispaksi vihkiminen seurasi 30. toukokuuta. Pääkonsekraattorina toimi Polycarp Pengo, jota avustivat Josaphat Louis Lebulu ja Matthias Joseph Isuja.Catholic- Hierarchy.org: Bishop Jacob Venance Koda Koda erosi tehtävistään 15. huhtikuuta 2010. Syyksi eroon ilmoitettiin piispan kirkon moraaliopetusten vastainen toiminta.Vatican sacks Tanzanian bishop == Lähteet == Luokka:Tansanialaiset papit Luokka:Katoliset piispat Luokka:Vuonna 1957 syntyneet Luokka:Elävät henkilöt
Välinäytöksiä

Välinäytöksiä on Miguel de Cervantesin kirjoittamista proosamuotoisista lyhyistä näytelmistä, "välinäytöksistä", koottu kokoelma. Siinä on kahdeksan farssia, jotka sisältyvät vuonna 1615 ilmestyneeseen espanjankieliseen teokseen Ocho comedias y ocho entremeses, jossa välinäytösten lisäksi on kahdeksan pitkää näytelmää. Kirjan on julkaissut Faros-kustannus vuonna 2011. Näytelmät on suomentanut Arto Rintala. ==Näytelmät== * Erotuomari * Trampagos eli sutenöörin leskentunnit * Daganzon kylänvanhimman vaalit * Vankkumaton vartiomies * Baskilaisen pöksyissä * Ihmenäytös * Salamancan taikaluola * Mustasukkainen vanhus ==Lähteet== *www.faroskustannus.fi *www.suurikuu.fi Luokka:Espanjalaiset näytelmät
Agapiti Ndorobo

Agapiti Ndorobo (s. 14. elokuuta 1954) on tansanialainen roomalaiskatolinen piispa. Hänet vihittiin papiksi 6. joulukuuta 1980 ja nimitettiin Mahengen hiippakunnanCatholic-Hierarchy.org: Bishop Agapiti Ndorobo neljänneksiCatholic-Hierarchy.org: Diocese of Mahenge piispaksi 3. maaliskuuta 1995. Hänen edeltäjänsä oli 22. elokuuta 1993 kuollut Patrick Iteka. Ndorobon konsekroi piispaksi Matthias Joseph Isujan ja Telesphore Mkuden avustama Polycarp Pengo 16. kesäkuuta 1995. == Lähteet == Luokka:Tansanialaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
Telesphore Mkude

Telesphore Mkude (s. 30. marraskuuta 1945) on tansanialainen roomalaiskatolinen piispa. Hänet vihittiin papiksi Morogoron hiippakuntaan 16. heinäkuuta 1972 ja nimitettiin Tangan hiippakunnan piispaksi 18. tammikuuta 1988. Piispaksi vihkiminen seurasi 26. huhtikuuta. Pääkonsekraattorina toimi Laurean Rugambwa, jota avustivat Maurus Gervase Komba ja Adriani Mkoba.Catholic-Hierarchy.org: Bishop Telesphore Mkude 5\. huhtikuuta 1993 Mkude sai nimityksen Morogoron piispaksi. Hän seurasi tässä virassa 6. marraskuuta 1992 tehtävistään eronnutta Mkobaa.Catholic-Hierarchy.org: Diocese of Morogoro == Lähteet == Luokka:Tansanialaiset papit Luokka:Katoliset piispat Luokka:Vuonna 1945 syntyneet Luokka:Elävät henkilöt
Henrik Jakob Wikar

Henrik Jakob Wikar, myös: Hendrik Jakob Wikar ja Henricus Jacob Wikar (s. 28. lokakuuta 1752 Kokkola) oli eteläisessä Afrikassa useita vuosia asunut suomalainen, joka päiväkirjassaan kuvaa khoisankansojen elämää. Wikarin isä oli maanmittari ja valtiopäivämies,Namibialainen keittokirja äiti tämän toinen puoliso Margareta Carlborg. Viitattu 13.9.2011. Pohjanmaalta kotoisin ollut Wikar aloitti opinnot Turun akatemiassa 1769, ja hänet on mainittu pohjalaisosakunnan nimikirjassa vielä 1771. Vuonna 1773 hän meni Hollannissa Hollannin Itä-Intian kauppakomppanian palvelukseen. Hän työskenteli Kapkaupungissa kauppakomppanian sairaalassa kirjurina. Seurasi töiden laiminlyöntiä, ja pelivelkojen vuoksi hän lähti 1775 siirtokunnan pohjoisosiin, jossa hän viipyi yli neljä vuotta. Siellä ollessaan hän kirjoitti vuoden 1778 loppupuolelta heinäkuuhun 1779 päiväkirjaa. Hän sai poissa ollessaan 1779 karkurina tuomion, mutta päiväkirja pelasti hänet, ja hän sai armonanomukseena hyväksynnän syksyllä 1779, todennäköisesti siksi, että päiväkirja sisälsi kauppakomppanialle hyödyllisiä tietoja. Hän kuvasi päiväkirjassaan hyvin tarkasti khoisankansojen tapoja ja rituaaleja, ja hänen muistiinpanojaan ovat tutkijat käyttäneet hyväksi myöhemminkin.Anu Liikanen, Sanit ja khoikhoit varhaisten tutkimusmatkailijoiden kuvauksissa, pro gradu, viitattu 13.9.2011 ==Teos== * Wikar, Hendrik Jacob. 1779. Berigt aan den weleedelen gestrengen Heer Mr Joachim van Plattenbergh van’t geene my ondergeteekende ontmoetis wat ik gehoord ende gezien hebbe zeedert dat ik langs de Groote rivier op ende needer gesworven hebbe. Den Haag: Plettenberg- Sammlung, Hollandsche Reichsarchiv. Julkaistu ensimmäisen kerran 1916 teoksessa Reizen in Zuid-Afrika in de hollandse tijd, v. 2, toim. E.C. Godée- Molsbergen (julk. Martinus Nijhoff); uusi painos 1935, Van Riebeek Society, Cape Town. Peripherals: L.F. Maingard, “Hendrik Jacob Wikar: his editors, translators and commentators”, Bantu studies, v. 10 (1936) p. 31-40. *Engl. käännös: The journal of Hendrik Jacob Wikar (1779) : with an English translation by A. W. van der Horst and the journals of Jacobus Coetsé Jansz: (1760) and Willem van Reenen (1791) with an English translation by Dr. E. E. Mossop. / Edited, with an introduction and footnotes, by Dr. E. E. Mossop. Cape Town, : The Van Riebeeck Society, 1935. ==Lähteet== ==Aiheesta muualla== *Harri Sivonen, Hendrik Jacob Wikar Historiallinen aikakauskirja 1/1982 * Luokka:Suomalaiset tutkimusmatkailijat Luokka:Vuonna 1752 syntyneet Luokka:Kuolinvuosi tuntematon
Maurus Gervase Komba

Maurus Gervase Komba (1923 – 23. helmikuuta 1996) oli tansanialainen roomalaiskatolinen piispa. Hänet vihittiin papiksi 15. heinäkuuta 1954 ja nimitettiin Tangan hiippakunnan piispaksi 15. joulukuuta 1969. Piispaksi vihkiminen seurasi 15. maaliskuuta 1970. Pääkonsekraattorina toimi Laurean Rugambwa, jota avustivat Eugéne Cornelius Arthurs ja Eberhard Spiess.Catholic- Hierarchy.org: Bishop Maurus Gervase Komba Komba erosi tehtävistään 18. tammikuuta 1988. == Lähteet == Luokka:Tansanialaiset papit Luokka:Katoliset piispat Luokka:Vuonna 1923 syntyneet Luokka:Vuonna 1996 kuolleet